CELEX: 22017D1179
Language: mt
Date: 2017-06-16 00:00:00
Title: Deċiżjoni Nru 1/2017 tas-16 ta' Ġunju 2017 tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Kanada relatata mal-elenkar ta' Korpi għall-Valutazzjoni tal-Konformità fl-Anness Settorjali Tagħmir ta' Telekomunikazzjonijiet Terminali, Tagħmir tat-Teknoloġija tal-Informatika u Trażmettituri tar-Radju [2017/1179]

1.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 170/103
            
         DEĊIŻJONI Nru 1/2017
   tas-16 ta' Ġunju 2017
   tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Kanada relatata mal-elenkar ta' Korpi għall-Valutazzjoni tal-Konformità fl-Anness Settorjali Tagħmir ta' Telekomunikazzjonijiet Terminali, Tagħmir tat-Teknoloġija tal-Informatika u Trażmettituri tar-Radju [2017/1179]
   IL-KUMITAT KONĠUNT,
   Wara li kkunsidra l-Ftehim dwar l-Għarfien Reċiproku bejn il-Komunità Ewropea u l-Kanada u partikolarment l-Artikoli VII u XI;
   Billi l-Kumitat Konġunt għandu jieħu deċiżjoni li jirreġistra Korp jew Korpi għall-Valutazzjoni tal-Konformità taħt Anness Settorjali;
   IDDEĊIEDA KIF ĠEJ:
   
               1.
            
            
               Il-Korpi għall-Valutazzjoni tal-Konformità fl-Hemża A qed jiżdiedu mal-lista ta' Korpi għall-Valutazzjoni tal-Konformità fl-Hemża 4 tal-Anness Settorjali dwar Tagħmir ta' Telekomunikazzjonijiet Terminali, Tagħmir tat-Teknoloġija tal-Informatika u Trażmettituri tar-Radju.
            
         
               2.
            
            
               Il-kamp ta' applikazzjoni speċifiku tal-elenkar, fir-rigward ta' prodotti u proċeduri ta' valutazzjoni tal-konformità, tal-Korpi għall-Valutazzjoni tal-Konformità indikati fl-Hemża A, ġew miftiehma mill-Partijiet u se jinżammu minnhom.
            
         
      Din id-Deċiżjoni, magħmula f'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati li joperaw f'isem il-Partijiet għall-iskopijiet ta' emendar tal-Ftehimiet tal-Anness Settorjali dwar Tagħmir ta' Telekomunikazzjonijiet Terminali, Tagħmir tat-Teknoloġija tal-Informatika u Trażmettituri tar-Radju. Din id-Deċiżjoni għandha tkun effettiva mid-data tal-aħħar firma.
      Iffirmata f'Ottawa, fit-30 ta' Mejju 2017.
      
         Claude BEAUDOIN
         
            F'isem il-Kanada
         
      
      Iffirmata fi Brussell, fis-16 ta' Ġunju 2017.
      
         Ignacio IRUARRIZAGA
         
            F'isem l-Unjoni Ewropea
         
      
   
   
      HEMŻA A
      
         Il-Korpi għall-Valutazzjoni tal-Konformità miżjuda mal-lista ta' Korpi għall-Valutazzjoni tal-Konformità fl-Hemża 4 tal-Anness Settorjali dwar Tagħmir ta' Telekomunikazzjonijiet Terminali, Tagħmir tat-Teknoloġija tal-Informatika u Trażmettituri tar-Radju.
      
      
                  
                              Element Materials Technology Warwick Ltd
                           
                        
                              Rothwell Road
                           
                        
                              Warwick
                           
                        
                              CV34 5JX
                           
                        
                              IR-RENJU UNIT
                           
                        
                              AT4 Wireless S.A.U (1).
                           
                        
                              Parque Tecnológico de Andalucía
                           
                        
                              C/Severo Ochoa 2 y 6
                           
                        
                              29590 Málaga
                           
                        
                              SPANJA
                           
                        
            
         (1)  Fit-3 ta' April 2017, l-isem ta' AT4 wireless SAU inbidel f'DEKRA Testing & Certification SAU.